text: नर मोर की लम्बाई लगभग २१५ सेंटीमीटर तथा ऊँचाई लगभग ५० सेंटीमीटर होती है। मादा मोर की लम्बाई लगभग ९५ सेंटीमीटर ही होती है। नर और मादा मोर की पहचान करना बहुत आसान है। नर के सिर पर बड़ी कलंगी तथा मादा के सिर पर छोटी कलंगी होती है। नर मोर की छोटी-सी पूँछ पर लम्बे व सजावटी पंखों का एक गुच्छा होता है। मोर के इन पंखों की संख्या १५० के लगभग होती है। मादा पक्षी के ये सजावटी पंख नहीं होते। वर्षा ऋतु में मोर जब पूरी मस्ती में नाचता है तो उसके कुछ पंख टूट जाते हैं। वैसे भी वर्ष में एक बार अगस्त के महीने में मोर के सभी पंख झड़ जाते हैं। ग्रीष्म-काल के आने से पहले ये पंख फिर से निकल आते हैं। मुख्यतः मोर नीले रंग में पाया जाता है, परन्तु यह सफेद, हरे, व जामुनी रंग का भी होता है। इसकी उम्र २५ से ३० वर्ष तक होती है। मोरनी घोंसला नहीं बनाती, यह जमीन पर ही सुरक्षित स्थान पर अंडे देती है। मोर के दौड़ने की रफ्तार 16 किलोमीटर/घंटे की होती है। मोर की आकृति (Peacock’s shape In Hindi) : मोर दिखने में मुर्गे की तरह लगता है लेकिन यह मुर्गे से बड़ा होता है। भारतीय मोर की शारीरिक संरचना अन्य मोरों से अलग होती है। मोर गिद्ध से भी बड़ा होता है। मोर का वजन 6 किलोग्राम से लेकर 10 किलोग्राम तक होता है। मोर के सिर पर कलगी होती है और इसका सिर बहुत ही छोटा होता है। मोर के सिर पर छोटे-छोटे पंख होते हैं जो प्राय: हरे और भूरे रंग के होते हैं। मोर के नाम (More Name of peacock In Hindi) : मोर की गर्दन का रंग नीला होने की वजह से इसे नीलकंठ नाम से भी पुकारा जाता है। मोर को नील मोर के नाम से भी जाना जाता है। मोर साँपों को मारकर खाता है इसलिए मोर को संस्कृत में भुजंगभुक भी कहा जाता है। मोर को फारसी में ताउस कहते हैं। मोर का वैज्ञानिक नाम पावो क्रिस्टटस है। मोर के प्रकार (Types of Peacocks In Hindi) : संसार में मोर की तीन जातियां पाई जाती हैं जिनमें से भारतीय मोर सबसे आकर्षक और सुंदर होता है। मोर तीन प्रकार के होते हैं भारतीय मोर , हरी मोर , कांगो मोर। मोर का निवास (Peacock’s Residence In Hindi) : मोर भारत की सभी जगहों पर पाया जाता है। मोर मुख्य रूप से एक भारतीय पक्षी है लेकिन यह भारत के अतिरिक्त नेपाल , श्रीलंका , भूटान , बांग्लादेश , म्यांमार और पाकिस्तान के अनेक भागों में पाया जाता है। मोर अधिकतर खेतों और बगीचों में पाए जाते हैं। मोर भारत देश की विभिन्न जगहों पर पाए जाते हैं जैसे – उत्तर प्रदेश , हरियाणा , राजस्थान आदि। मोर भारत के कई स्थानों में हरियाली वाली जगहों पर पाया जाता है।